FI    FI 
 
 
 EUROOPAN  
KOMISSIO   
Bryssel 10.3.2015  
COM(2015) 126 final  
2013/0165 (COD)  
  
KOMISSION TIEDONANTO  
EUROOPAN PARLAMENTILLE  
 
Euroopan unionin toiminnasta tehdyn sopimuksen 294 artiklan 6 kohdan mukaisesti  
neuvoston vahvistamasta kannasta Euroopan parlamentin ja neuvoston asetuksen 
antamiseksi ajoneuvoon asennettavan eCall -järjestelmän käyttöönottoa koskevista 
tyyppihyväksyntävaatimuksista ja direktiivin 2007/46/EY muuttamisesta   
FI 2   FI 2013/0165 (COD)  
KOMISSION TIEDONANTO  
EUROOPAN PARLAMENTILLE  
 
Euroopan unionin toiminnasta tehdyn sopimuksen 294 artiklan 6 kohdan mukaisesti  
neuvoston vahvistamasta kannasta Euroopan parlamentin ja neuvoston asetuksen 
antamiseksi ajoneuvoon asennettavan eCall -järjestelmän käyttöönottoa koskevista 
tyyppihyväksyntävaatimuksista ja direktiivin 2007/46/EY  muuttamisesta  
1. TAUSTA  
Päivä, jona ehdotus on toimitettu Euroopan parlamentille ja 
neuvostolle (asiakirja COM(2013)316 final – 2013/0165 (COD):  13. kesäkuuta 2013  
Päivä, jona Euroopan talous - ja sosiaalikomitea on antanut 
lausuntonsa:  19. syyskuuta 2013  
Päivä, jona Euroopan tietosuojavaltuutettu on antanut lausuntonsa:  
Päivä, jona Euroopan parlamentti on vahvistanut ensimmäisen 
käsittelyn kantansa:  29. lokakuuta 2013  
26. helmikuuta 2014  
Päivä, jona neuvoston kanta on vahvistettu:  2. maaliskuuta 2015  
2. KOMISSION  EHDOTUKSEN  TAVOITE  
Komission ehdotuksen tarkoituksena on määrätä ajoneuvon sisäinen eCall -järjestelmä 
otettavaksi käyttöön uusissa henkilö - ja pakettiautotyypeissä osana moottoriajoneuvojen 
tyyppihyväksyntäjärjestelmää, mikä tarkoittaa sitä, et tä nämä ajoneuvot on rakennettava siten, 
että jos sattuu vakava tieliikenneonnettomuus, hätäpuhelu yhteiseen eurooppalaiseen 
hätänumeroon 112 käynnistyy automaattisesti. Tämä auttaisi vähentämään merkittävästi 
tällaisten onnettomuuksien aiheuttamien loukka antumisten ja kuolonuhrien määrää.  
3. HUOMAUTUKSET  NEUVOSTON  KANTAAN  
3.1. Yleiset huomautukset  
Komissio pitää myönteisenä kompromissitekstistä saavutettua poliittista yhteisymmärrystä, 
johon neuvosto ja parlamentin sisämarkkina - ja kuluttajansuojavaliokunt a (IMCO) pääsivät 
1. joulukuuta 2014. Neuvoston ensimmäisen käsittelyn kannan vahvistamisen ja parlamentin 
huhti - tai toukokuussa 2015 järjestettävän täysistuntoäänestyksen ansiosta teksti voitaneen 
hyväksyä lopullisesti. Komission näkökulmasta saavutettu kompromissi on kohtuullinen ja 
sitä voidaan kannattaa.  
3.2. Huomautukset Euroopan parlamentin esittämiin tarkistuksiin  
3.2.1.  Euroopan parlamentin tarkistukset, jotka on sisällytetty kokonaan, osittain tai 
periaatteessa neuvoston ensimmäisessä käsittelyssä vahvistamaan kantaan  
Neuvoston ensimmäisessä käsittelyssä vahvistamaan kantaan on sisällytetty valtaosa 
Euroopan parlamentin tarkistuksista. Tämä koskee erityisesti useimpia ehdotettuja uusia 
FI 3   FI johdanto -osan kappaleita, nimenomaista viittausta h ätänumeroon 112 perustuvaan ajoneuvon 
sisäiseen eCall -järjestelmään, vaatimusta siitä, että eCall -järjestelmä olisi asennettava 
kiinteästi ajoneuvoon, ja vaatimusta siitä, että ajoneuvon matkustajia on varoitettava, jos 
järjestelmässä on vakava virhe.  
Neuvosto myös sisällytti tekstiin yksityisyyden suojaa ja tietosuojaa koskevia lisävaatimuksia, 
joiden mukaan henkilötietoja ei saa käyttää mihinkään muihin tarkoituksiin eikä tietoja saa 
säilyttää pidempään kuin on eCall -järjestelmän toiminnan kannalta ehdot toman välttämätöntä. 
Säännöksistä tuli entistä yksityiskohtaisempia sen jälkeen, kun suuri osa Euroopan 
parlamentin näitä näkökohtia koskevista tarkistuksista oli sisällytetty mukaan (esim. tietojen 
automaattinen ja jatkuva poistaminen, kielto siirtää tiet oja ajoneuvon ulkopuolelle ennen kuin 
eCall -puhelu on aloitettu, ei mahdollisuutta tietojen vaihtoon ajoneuvoon asennettavien 
järjestelmien välillä jne.). Kunkin yksittäisen vaatimuksen arvioinnin perusteella onnistuttiin 
löytämään kohtuullinen kompromissi  niin delegoitujen säädösten kuin 
täytäntöönpanosäädösten yhtenäisen käytön osalta. Komissio voi hyväksyä tämän.  
Lisäksi neuvosto rajoitti säädösvallan siirron viiteen vuoteen asetuksen voimaantulosta ilman, 
että sitä voidaan jatkaa ilman eri toimenpiteit ä. Myöhemmin se suostui kompromissina sen 
jatkamiseen ilman eri toimenpiteitä. Vaikka komissio olisi halunnut, että säädösvalta 
siirrettäisiin rajoittamattomaksi ajaksi, tätä ratkaisua voidaan kannattaa osana pakettia.  
Siltä osin kuin on kyse riippumattom ien toimijoiden pääsystä eCall -järjestelmään korjaus - ja 
huoltotarkoituksia varten neuvosto lisäsi tekstiin linkin asetuksen (EY) N:o  715/2007 
säännöksiin ja mainitsi, että valmistajilla on oltava mahdollisuus periä maksu. Samalla se 
suostui Euroopan parla mentin ehdottamaan lisäselvennykseen siitä, että kyseisen maksun olisi 
oltava kohtuullinen, eikä se saisi ylittää nimellismäärää. Kun otetaan huomioon, että tämä 
ratkaisu ei poikkea riippumattomien toimijoiden pääsyä koskevista sovellettavista EU:n 
säännöi stä, komissio voi hyväksyä sen osana pakettia.  
Neuvosto hyväksyi Euroopan parlamentin tarkistuksen, jossa komissiota kehotetaan 
arvioimaan kustannuksista ja hyödyistä tehdyn tutkimuksen perusteella ja kuultuaan laajalti 
sidosryhmiä, ovatko yhteentoimivaa,  standardoitua, varmaa ja avoimen käytön mahdollistavaa 
ympäristöä koskevat vaatimukset tarpeen, ja tarvittaessa antamaan lainsäädäntöaloitteen 
näiden vaatimusten pohjalta. Tämä seikka ei kuulunut komission alkuperäiseen ehdotukseen, 
mutta se voidaan hyväk syä paketin osana.  
Neuvosto hyväksyi lisäksi Euroopan parlamentin tarkistuksen, jossa komission edellytetään 
tarkastelevan mahdollisuutta laajentaa asetuksen soveltamisala muihin ajoneuvoluokkiin, 
kuten kaksipyöräisiin moottoriajoneuvoihin, raskaisiin hyöt yajoneuvoihin, linja -autoihin ja 
maataloustraktoreihin, ja antavan tarvittaessa asiaa koskevan ehdotuksen. Komissio voi 
hyväksyä tämän.  
Komissio kannattaa myös niitä tekstinlaadinnallisia selvennyksiä, joita neuvosto ja 
parlamentti ovat tehneet.   
3.2.2.  Euroopan parlamentin tarkistukset, joita ei ole sisällytetty neuvoston ensimmäisessä 
käsittelyssä vahvistamaan kantaan  
Neuvosto katsoi, että Euroopan parlamentin tarkistukset, joissa velvoitetaan jäsenvaltiot 
raportoimaan eCall -infrastruktuurin valmiuksista  ja komissiota toteuttamaan asianmukaisia 
toimia sen varmistamiseksi, että infrastruktuuri otetaan käyttöön ajoissa, eivät sovi 
tyyppihyväksyntää koskevia vaatimuksia käsittelevään asetuksen artiklaan. Neuvosto 
kuitenkin tunnusti, että on olennaisen tärkeä ä hankkia etukäteen käyttöön koordinoidut 
päivitykset yleisissä langattomissa matkaviestinverkoissa eCall -puhelujen siirtämiseksi sekä 
hätäkeskuksissa eCall -puhelujen vastaanottamiseksi ja käsittelemiseksi, ja sisällytti johdanto -
FI 4   FI osan kappaleisiin asiaa ko skevan tekstin. Komissio tukee tätä näkemystä. Samaa 
lähestymistapaa noudatettiin sen Euroopan parlamentin tarkistuksen kohdalla, jossa 
edellytettiin, että hätänumeroon 112 perustuville eCall -järjestelmille olisi tehtävä määräajoin 
tekniset katsastukset.  
3.3. Neuvoston esittämät uudet säännökset ja komission kanta niihin  
Neuvosto sisällytti tekstiin eräitä teknisiä muutoksia, joilla erityisesti selvennetään sitä, että 
soveltamisalan ulkopuolelle jätetään pieninä sarjoina valmistettavat ajoneuvot, 
yksittäish yväksyntämenettelyssä hyväksytyt ajoneuvot sekä ajoneuvot, joita ei teknisistä 
syistä voida varustaa eCall -järjestelmällä. Se antoi myös komissiolle valtuudet hyväksyä 
delegoituja säädöksiä niiden ajoneuvojen yksilöimiseksi, jotka jätetään soveltamisalan 
ulkopuolelle. Komissio hyväksyy tämän.  
Lisäksi neuvosto lisäsi tekstiin erityisiä säännöksiä kolmannen osapuolen palvelujen tukemien 
eCall -puhelujen rinnakkaiskäytöstä hätänumeroon 112 perustuvan eCall -järjestelmän kanssa. 
Näillä säännöksillä varmistetaan, että kaikkiin ajoneuvoihin on pakollisesti asennettu 
hätänumeroon 112 perustuva eCall -järjestelmä ja että tämä järjestelmä aktivoituu 
automaattisesti, jos kolmannen osapuolen palvelujen tukema eCall -järjestelmä ei toimi. 
Komissio voi näin ollen hyväksyä ne uvoston ehdottaman ratkaisun.  
Lisäksi neuvosto lisäsi säännöksiä täytäntöönpanosäädösten käytöstä ja vastaavista 
komiteamenettelyistä niiden hyväksymiseksi. Koska näitä säännöksiä sovelletaan varsin 
rajallisesti ja ottaen huomioon yksityisyydensuojaa ja ti etosuojaa koskevien sääntöjen 
yhteydessä saavutetun kompromissiratkaisun, komissio voi hyväksyä myös tämän. Komiteaa 
koskevien säännösten osalta komissio pahoittelee turvautumista lausunnosta pidättymistä 
koskevaan lausekkeeseen, koska tällaisen säännöksen  sisällyttäminen on poikkeus asetuksesta 
(EU) N:o 182/2011, mutta komissio ei kompromissina vastusta sitä.  
Neuvosto pyysi vielä lisää valmisteluaikaa teollisuudelle uusien vaatimusten noudattamiseksi. 
Euroopan parlamentti ei muuttanut komission ehdotukseen  sisältynyttä soveltamispäivää 
mutta suhtautui avoimesti lykkäämiseen ja hyväksyi lopulta, että asetusta aletaan soveltaa 31. 
maaliskuuta 2018. Komissio on samaa mieltä siitä, että riittävä valmisteluaika on tarpeen, ja 
voi tukea kompromissina saavutettua soveltamispäivää ottaen huomioon, että se noudattaa 
päätöksessä N:o 585/2014/EU koko eCall -infrastruktuurin käyttöönotolle asetettua aikataulua.    
4. PÄÄTELMÄT  
Vaikka komissio pitääkin käytännön syistä valitettavana neuvoston päätöstä rajoittaa 
säädösvall an siirto komissiolle viiden vuoden määräaikaan ja sisällyttää lausunnosta 
pidättymistä koskeva lauseke täytäntöönpanosäädösten antamista koskevaan 
komiteamenettelyyn, komissio ei aio vastustaa päätöstä.  
Neuvosto teki ratkaisunsa määräenemmistöllä.  
Komprom issin hengessä komissio tukee neuvoston kantaa.